SIS วิ่งแรง 17% ออลไทม์ไฮ! โบรกฯ ประเมินไตรมาส 1 กำไรโต 41% ปรับเป้าใหม่ 43 บ.
SIS วิ่งแรง 17% ออลไทม์ไฮ! โบรกฯ ประเมินไตรมาส 1 กำไรโต 41% ปรับเป้าใหม่ 43 บ. ปิดตลาดเช้านี้ที่ระดับ 37 บาท บวก 5.50 บาท หรือ 17.46% มูลค่าซื้อขาย 242.11 ล้านบาท
SIS วิ่งแรง 17% ออลไทม์ไฮ! โบรกฯ ประเมินไตรมาส 1 กำไรโต 41% ปรับเป้าใหม่ 43 บ. ปิดตลาดเช้านี้ที่ระดับ 37 บาท บวก 5.50 บาท หรือ 17.46% มูลค่าซื้อขาย 242.11 ล้านบาท
6 พ.ค. 2564

ผู้สื่อข่าวรายงานว่า ราคาหุ้น บริษัท เอสไอเอส ดิสทริบิวชั่น (ประเทศไทย) จำกัด (มหาชน) หรือ SIS ปิดตลาดเช้านี้ที่ระดับ 37 บาท บวก 5.50 บาท หรือ 17.46% สูงสุดที่ 37.25 บาท ต่ำสุดที่ 31.75 บาท ด้วยมูลค่าซื้อขาย 242.11 ล้านบาท ทั้งนี้รคาหุ้น SIS ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 21 มิ.ย.2547

โดยบล. เคทีบีเอสที ระบุในบทวิเคราะห์ (6 พ.ค.) ว่า คงคำแนะนำ “ซื้อ” หุ้น SIS แต่ปรับราคาเป้าหมายเพิ่มขึ้นเป็น 43 บาท อิง PER ปี 2565 ที่ 17 เท่า  จากเดิมราคาเป้าหมายที่ 30 บาท อิง PER ปี 2564 ที่13.6 เท่า
ทั้งนี้ประเมินกำไรสุทธิไตรมาส 1/64 ที่ 184 ล้านบาท เพิ่มขึ้น 41% เมื่อเทียบจากปีก่อน และเพิ่มขึ้น 11% เมื่อเทียบจากไตรมาสก่อน จากรายได้ที่ขยายตัว 29% เมื่อเทียบจากปีก่อน  และเพิ่มขึ้น 19% เมื่อเทียบจากไตรมาสก่อน หนุนโดย 1) ยอดขายกลุ่ม mobile ที่ได้รับผลบวกจากส่วนแบ่งทางการตลาด Xiaomi ในไทยที่เพิ่มขึ้น และความต้องการสมาร์ทโฟนเพื่อรองรับโครงการภาครัฐเพิ่มขึ้น
รวมทั้ง 2) รายได้กลุ่ม consumer และ commercial ที่ขยายตัวจากสถานการณ์ของขาดที่กลับมาดีขึ้น และความต้องการสินค้า WFH ที่เพิ่มขึ้น ทั้งนี้คงประมาณการกำไรสุทธิปี 2564 ที่ 774 ล้านบาท เพิ่มขึ้น 30% เมื่อเทียบจากปีก่อน  จากรายได้ที่ขยายตัวตามการเข้ามาของเทคโนโลยี 5G, การใช้ data center รวมทั้งสถานการณ์สินค้าขาดตลาดที่เริ่มดีขึ้น
ขณะที่ราคาหุ้นปรับตัวขึ้น และ outperform SET +54%/+356% ใน 3 และ 12 เดือน จากการระบาด COVID-19 ที่หนุนให้ยอดขายสินค้ากลุ่ม WFH อยู่ระดับสูง และ Gross profit margin ที่ปรับตัวเพิ่มขึ้น